

**гражданин А.Ф. Шиһапов шикаятенә бәйле рәвештә Казан шәһәре муниципаль берәмлеге Башкарма комитетының 2014 елның 9 июнендәге 3094 номерлы карары белән расланган 2014—2015 елларга «Казан шәһәрендә яшь гаиләләрне торак белән тәэмин итү» максатчан программасын гамәлгә ашыру кысаларында яшь гаиләләргә торак алуга социаль түләүләр бирү кагыйдәләренең 22 пунктындагы беренче, икенче һәм бишенче абзацларының, шулай ук Татарстан Республикасы Министрлар Кабинетының 2014 елның 30 апрелендәге 289 номерлы карары белән расланган «2014—2020 елларга Татарстан Республикасы халкын сыйфатлы торак һәм торак-коммуналь хуҗалык хезмәтләре белән тәэмин итү» дәүләт программасының «2014—2015 елларга Татарстан Республикасында яшь гаиләләрне торак белән тәэмин итү» ярдәмче программасын гамәлгә ашыру кысаларында яшь гаиләләргә торак алуга социаль түләүләр бирү кагыйдәләренең 21 пунктындагы беренче, икенче һәм бишенче абзацларының конституциячеллеген тикшерү турындагы эш буенча**

Казан шәһәре 2015 елның 16 октябре

Татарстан Республикасы Конституция суды, Рәисе Ф.Г. Хөснетдинов, судьялары Р.Ф. Гафиятуллин, Л.В. Кузьмина, Р.Г. Сәхиева, А.А. Хамматова, А.Р. Шакараев составында,

Татарстан Республикасы Конституциясенең 109 статьясына (дүртенче өлеш), «Татарстан Республикасы Конституция суды турында» Татарстан Республикасы Законының 3 статьясындагы бишенче һәм тугызынчы өлешләренә, 39 статьясының беренче өлешенә һәм икенче өлешенең 1 пунктына, 68, 83, 100, 101 һәм 103 статьяларына таянып,

ачык суд утырышында Казан шәһәре муниципаль берәмлеге Башкарма комитетының 2014 елның 9 июнендәге 3094 номерлы карары белән расланган 2014—2015 елларга «Казан шәһәрендә яшь гаиләләрне торак белән тәэмин итү» максатчан программасын гамәлгә ашыру кысаларында яшь гаиләләргә торак алуга социаль түләүләр бирү кагыйдәләренең 22 пунктындагы беренче, икенче һәм бишенче абзацларының, шулай ук Татарстан Республикасы Министрлар Кабинетының 2014 елның 30 апрелендәге 289 номерлы карары белән расланган «2014—2020 елларга Татарстан Республикасы халкын сыйфатлы торак һәм торак-коммуналь хуҗалык хезмәтләре белән тәэмин итү» дәүләт программасының «2014—2015 елларга Татарстан Республикасында яшь гаиләләрне торак белән тәэмин итү» ярдәмче программасын гамәлгә ашыру кысаларында яшь гаиләләргә торак алуга социаль түләүләр бирү кагыйдәләренең 21 пунктындагы беренче, икенче һәм бишенче абзацларының конституциячеллеген тикшерү турындагы эшне карады.

Эшне карауга гражданин А.Ф. Шиһаповның шикаяте сәбәп булды. Мөрәҗәгать итүче тарафыннан дәгъва белдерелә торган хокукый нигезләмәләрнең Татарстан Республикасы Конституциясенә туры килү-килмәве турындагы мәсьәләдә килеп туган билгесезлек эшне карауга нигез булды.

Докладчы судья А.Р. Шакараев мәгълүматын, яклар — гражданин А.Ф. Шиһапов, дәгъва белдерелә торган норматив хокукый актны чыгарган орган вәкиле — Казан шәһәре муниципаль берәмлеге Башкарма комитеты Хокук идарәсенең торак законнары мәсьәләләре бүлегенең баш белгече М.М. Кәримов, Татарстан Республикасы Төзелеш, архитектура һәм торак-коммуналь хуҗалык министрлыгының юридик бүлеге әйдәп баручы киңәшчесе Ф.М. Мөхәммәдиева, Татарстан Республикасы Яшьләр эшләре һәм спорт министрлыгының юридик эшләр бүлекчәсе мөдире О.Б. Вощакина аңлатмаларын, суд утырышына чакырылган: Татарстан Республикасы Президенты вәкиле — Татарстан Республикасы Президентының Дәүләт-хокук идарәсенең закон проектлары эшләү бүлеге баш киңәшчесе Л.К. Вәлиуллинаның, Татарстан Республикасы Дәүләт Советының вәкаләтле вәкиле — Татарстан Республикасы Дәүләт Советы Аппараты Хокук идарәсе башлыгы А.А. Ощепковның, Татарстан Республикасы Министрлар Кабинеты — Татарстан Республикасы Хөкүмәте вәкиле — Татарстан Республикасы Министрлар Кабинеты Аппаратының Хокук идарәсе башлыгы урынбасары Ю.Н. Олонованың, Татарстан Республикасы Югары суды Рәисе вәкиле — Татарстан Республикасы Югары суды судьясы Э.С. Каминскийның, Татарстан Республикасы Арбитраж суды Рәисе вәкиле — Татарстан Республикасы Арбитраж судының суд практикасын анализлау һәм гомумиләштерү бүлеге башлыгы Р.Р. Шкаликовның, Татарстан Республикасы Прокуроры вәкиле — Татарстан Республикасы Прокуроры урынбасары Г.С. Галимовның чыгышларын тыңлап, тапшырылган документларны һәм башка материалларны өйрәнгәннән соң, Татарстан Республикасы Конституция суды

**билгеләде:**

1. Татарстан Республикасы Конституция судына гражданин А.Ф. Шиһаповтан Казан шәһәре муниципаль берәмлеге Башкарма комитетының 2014 елның 9 июнендәге 3094 номерлы карары белән расланган 2014—2015 елларга «Казан шәһәрендә яшь гаиләләрне торак белән тәэмин итү» максатчан программасын гамәлгә ашыру кысаларында яшь гаиләләргә торак алуга социаль түләүләр бирү кагыйдәләренең (алга таба шулай ук — муниципаль Кагыйдәләр) 22 пунктындагы беренче, икенче һәм бишенче абзацларының, шулай ук Татарстан Республикасы Министрлар Кабинетының 2014 елның 30 апрелендәге 289 номерлы карары белән расланган «2014—2020 елларга Татарстан Республикасы халкын сыйфатлы торак һәм торак-коммуналь хуҗалык хезмәтләре белән тәэмин итү» дәүләт программасының «2014—2015 елларга Татарстан Республикасында яшь гаиләләрне торак белән тәэмин итү» ярдәмче программасын гамәлгә ашыру кысаларында яшь гаиләләргә торак алуга социаль түләүләр бирү кагыйдәләренең (алга таба шулай ук — республика Кагыйдәләре) 21 пунктындагы беренче, икенче һәм бишенче абзацлары белән үзенең конституциячел хокуклары һәм ирекләре бозылуга карата шикаять һәм шуңа кушымта алынды.

Муниципаль Кагыйдәләрнең 22 пунктындагы дәгъвалана торган нигезләмәләре белән шул билгеләнгән:

— Казан шәһәре Башкарма комитеты районы(-нары) администрациясе ел саен 1 августтан 1 сентябрьгә кадәр 2014—2015 елларга «Казан шәһәрендә яшь гаиләләрне торак белән тәэмин итү» максатчан программасында (алга таба — муниципаль Программа) катнашу өчен торак шартларын яхшыртуга мохтаҗлар буларак исәптә торган яшь гаиләләрнең торак шартларын яхшыртуга мохтаҗ һәм түләргә сәләтле булуларын тикшерүне уздыра (беренче абзац);

— яшь гаилә, торак шартларын яхшыртуга мохтаҗ һәм түләргә сәләтле булуын раслар өчен, 1 августка кадәр Казан шәһәре Башкарма комитеты районы(-нары) администрациясенә муниципаль Кагыйдәләрнең 14 пунктындагы «г» һәм «ж» пунктчаларында, шулай ук муниципаль Кагыйдәләрнең 5 нче кушымтасындагы 3, 4, 11, 13—17 пунктларында күрсәтелгән документларны тапшыра (икенче абзац);

— әгәр ел саен уздырыла торган торак шартларын яхшыртуга мохтаҗ һәм түләргә сәләтле булуны тикшерү яки кабаттан ачыклау вакытында яшь гаилә муниципаль Программада катнашу өчен торак шартларын яхшыртуга мохтаҗ һәм түләргә сәләтле булуын расламаса һәм (яки) яшь гаиләне муниципаль Программада катнашу өчен торак шартларын яхшыртуга мохтаҗ буларак исәптә торудан төшереп калдыру өчен берәр нигез ачыкланса, Казан шәһәре Башкарма комитеты районы(-нары) администрациясе шундый тикшерү тәмамланган яки тиешле нигезләр ачыкланган көннән алып 30 көн эчендә яшь гаиләне муниципаль Программада катнашу өчен торак шартларын яхшыртуга мохтаҗ буларак исәптә торудан төшереп калдыру турында карар кабул итә. Яшь гаиләне муниципаль Программада катнашу өчен торак шартларын яхшыртуга мохтаҗ буларак исәптә торудан төшереп калдыру турындагы карарда шундый исәптән төшереп калдыру нигезләре күрсәтелгән булырга тиеш. Яшь гаиләне муниципаль Программада катнашу өчен торак шартларын яхшыртуга мохтаҗ буларак исәптә торудан төшереп калдыру турындагы карар үзенә карата андый карар кабул ителгән яшь гаиләгә карар кабул ителгән көннән өч эш көне эчендә бирелә яки юллана (бишенче абзац).

Күрсәтелгән нормалар хокукый мәгънәсе белән көче «2014—2015 елларга Татарстан Республикасында яшь гаиләләрне торак белән тәэмин итү» ярдәмче программасын (алга таба — республика Ярдәмче программасы) гамәлгә ашыруда катнашкан Татарстан Республикасындагы муниципаль берәмлекләрнең бөтенесенә дә тарала торган республика Кагыйдәләренең дәгъвалана торган 21 пунктына тиңдәш.

Шикаятьнең һәм аңа кушымта итеп бирелгән материалларның эчтәлегеннән күренгәнчә, мөрәҗәгать итүченең гаиләсе 2009 елда Казан шәһәре муниципаль берәмлеге Башкарма комитеты җитәкчесенең 2007 елның 18 июлендәге 1788 номерлы карары белән расланган 2008—2010 елларга «Казан шәһәрендә яшь гаиләләрне торак белән тәэмин итү» максатчан программасы буенча субсидия алу өчен документлар тапшырган. Казан шәһәре муниципаль берәмлеге Башкарма комитетының Киров районы администрациясенең яшь гаиләләр өчен торак программаларын гамәлгә ашыру комиссиясе 2009 елның 23 декабрендәге утырышында мөрәҗәгать итүченең гаиләсен 2002—2010 елларга «Торак» федераль максатчан программасының «Яшь гаиләләрне торак белән тәэмин итү» ярдәмче программасын гамәлгә ашыру кысаларында торак шартларын яхшыртуга мохтаҗ буларак һәм 2002—2010 елларга «Торак» федераль максатчан программасының «Яшь гаиләләрне торак белән тәэмин итү» ярдәмче программасын гамәлгә ашыру кысаларында торак алырга бирелә торган социаль түләү күләменнән арта торган хисапланган (уртача) торак бәясенең өлешен түләү өчен җитәрлек керемнәргә яки башка акчаларга ия буларак тану турындагы карарлар кабул итә. Казан шәһәре муниципаль берәмлеге Башкарма комитетының Киров районы администрациясе башлыгының 2010 елның 11 гыйнварындагы 1р номерлы күрсәтмәсе белән А.Ф. Шиһапов гаиләсе өч кеше составында 2008—2010 елларга «Казан шәһәрендә яшь гаиләләрне торак белән тәэмин итү» максатчан программасында катнашучы яшь гаиләләр исемлегенә кертелгән булган.

Әмма Казан шәһәре муниципаль берәмлеге Башкарма комитетының Киров һәм Мәскәү районнары администрациясенең яшь гаиләләр өчен торак программаларын гамәлгә ашыру комиссиясенең 2013 елның 7 августындагы карары нигезендә Казан шәһәре муниципаль берәмлеге Башкарма комитетының Киров һәм Мәскәү районнары администрациясе башлыгының 2013 елның 15 августындагы 816ра номерлы күрсәтмәсе белән мөрәҗәгать итүченең гаиләсе Россия Федерациясе Хөкүмәтенең 2010 елның 17 декабрендәге 1050 номерлы карары белән расланган 2011—2015 елларга «Торак» федераль максатчан программасында (2015 елның 9 сентябренә кадәр гамәлдә булган редакциясендә) (алга таба — федераль Программа) катнашучы яшь гаиләләр исемлегеннән гражданин А.Ф. Шиһаповның яше 35 тән арту һәм исәп нормасыннан күбрәк гомуми торак мәйданы белән тәэмин ителү сәбәпле төшереп калдырылган.

Татарстан Республикасы Югары судының 2014 елның 27 мартындагы апелляция билгеләмәсе белән үзгәрешсез калдырылган Казан шәһәре Киров район судының 2013 елның 23 декабрендәге карары белән Казан шәһәре муниципаль берәмлеге Башкарма комитетының Киров һәм Мәскәү районнары администрациясе башлыгының 2013 елның 15 августындагы 816ра номерлы күрсәтмәсе законсыз дип танылган, ә Казан шәһәре муниципаль берәмлеге Башкарма комитетының Киров һәм Мәскәү районнары администрациясе башлыгына мөрәҗәгать итүченең гаиләсен федераль Программада катнашучы яшь гаиләләр исемлегендә торгызу бурычы йөкләнгән. Шуңа бәйле рәвештә гражданин А.Ф. Шиһапов гаиләсе федераль Программада катнашучы яшь гаиләләр исемлегендә торгызылган. Шул ук вакытта мөрәҗәгать итүчедән муниципаль Кагыйдәләрнең 22 пункты нигезендә, торак шартларын яхшыртуга мохтаҗ һәм түләргә сәләтле булуны раслау максаты белән, тиешле документлар соралган.

Гражданин А.Ф. Шиһапов тапшырган документларны карап тикшерү нәтиҗәләре буенча Казан шәһәре муниципаль берәмлеге Башкарма комитетының Киров һәм Мәскәү районнары администрациясенең яшь гаиләләр өчен торак программаларын гамәлгә ашыру комиссиясенең карары нигезендә Казан шәһәре муниципаль берәмлеге Башкарма комитетының Киров һәм Мәскәү районнары администрациясе башлыгының 2014 елның 28 октябрендәге 1511р номерлы күрсәтмәсе белән ир белән хатынның икесенең дә яше 35 тән арту һәм исәп нормасыннан күбрәк гомуми торак мәйданы белән тәэмин ителү сәбәпле А.Ф. Шиһаповның гаиләсе федераль Программада катнашучы яшь гаиләләр исемлегеннән төшереп калдырылган.

Мөрәҗәгать итүче фикеренчә, Россия Федерациясе Хөкүмәтенең 2010 елның 17 декабрендәге 1050 номерлы карары белән расланган 2011—2015 елларга «Торак» федераль максатчан программасының «Яшь гаиләләрне торак белән тәэмин итү» ярдәмче программасының Яшь гаиләләргә торак алу (төзү) өчен социаль түләүләр бирү һәм алардан файдалану кагыйдәләре (2015 елның 9 сентябренә кадәр гамәлдә булган редакциясендә) (алга таба — федераль Кагыйдәләр) (аның тарафыннан дәгъвалана торган норматив хокукый актлар аларны гамәлгә ашыру максаты белән кабул ителгән) ел саен яшь гаиләнең торак шартларын яхшыртуга мохтаҗ һәм түләргә сәләтле булуын тикшерүне күздә тотмый, Россия Федерациясе субъектларына ел саен әлеге документлар соратып тикшерү уздыруга вәкаләтләр бирми һәм гражданнарны федераль Программада катнашучылар исәбеннән төшереп калдыру мөмкинлеген билгеләми.

Бәян ителгәннәр нигезендә гражданин А.Ф. Шиһапов муниципаль Кагыйдәләрнең 22 пунктындагы беренче, икенче һәм бишенче абзацларын, шулай ук республика Кагыйдәләренең 21 пунктындагы беренче, икенче һәм бишенче абзацларын Татарстан Республикасы Конституциясенең 2, 13, 38 (беренче һәм өченче өлешләр), 55, 58 (икенче өлеш) һәм 60 статьяларына туры килми дип тануны сорый, алар нигезендә кеше, аның хокуклары һәм ирекләре — иң зур хәзинә; кеше һәм граждан хокукларын һәм ирекләрен тану, үтәү һәм яклау — Татарстан Республикасының бурычы; Татарстан Республикасы — сәясәте кешегә лаеклы тормыш һәм ирекле үсеш тәэмин итүче шартлар булдыруга юнәлтелгән социаль дәүләт; гаилә дәүләт яклавында; дәүләт гаилә турында кайгырта; һәркем торакка хокуклы; беркем дә торагыннан нигезсез рәвештә мәхрүм ителә алмый; дәүләт хакимияте органнары һәм җирле үзидарә органнары торак төзелешен хуплыйлар, торакка хокукны гамәлгә ашыру өчен шартлар тудыралар; Татарстан Республикасында кеше һәм гражданның хокукларын һәм ирекләрен юкка чыгара яисә киметә торган законнар чыгарылмаска тиеш; Татарстан Республикасында һәркем Татарстан Республикасы Конституциясен һәм Татарстан Республикасы законнарын, Россия Федерациясе Конституциясен һәм федераль законнарны үтәргә тиеш.

Шулай итеп, Казан шәһәре муниципаль берәмлеге Башкарма комитетының 2014 елның 9 июнендәге 3094 номерлы карары белән расланган 2014—2015 елларга «Казан шәһәрендә яшь гаиләләрне торак белән тәэмин итү» максатчан программасын гамәлгә ашыру кысаларында яшь гаиләләргә торак алуга социаль түләүләр бирү кагыйдәләренең 22 пунктындагы беренче, икенче һәм бишенче абзацлары, шулай ук Татарстан Республикасы Министрлар Кабинетының 2014 елның 30 апрелендәге 289 номерлы карары белән расланган «2014—2020 елларга Татарстан Республикасы халкын сыйфатлы торак һәм торак-коммуналь хуҗалык хезмәтләре белән тәэмин итү» дәүләт программасының «2014—2015 елларга Татарстан Республикасында яшь гаиләләрне торак белән тәэмин итү» ярдәмче программасын гамәлгә ашыру кысаларында яшь гаиләләргә торак алуга социаль түләүләр бирү кагыйдәләренең 21 пунктындагы беренче, икенче һәм бишенче абзацлары әлеге эш буенча Татарстан Республикасы Конституция судының карау предметы булып тора.

2. Мөрәҗәгать итүче тарафыннан дәгъвалана торган нигезләмәләр социаль яклау һәм торак законнары өлкәсенә кагыла. Россия Федерациясе Конституциясенең 72 статьясы (1 өлешнең «ж» һәм «к» пунктлары) нигезендә социаль тәэмин итүне дә исәпкә алып социаль яклау, шулай ук торак законнары да Россия Федерациясенең һәм аның субъектларының уртак карамагында тора. Россия Федерациясе Конституциясенең 76 статьясы буенча Россия Федерациясенең һәм Россия Федерациясе субъектларының уртак карамагындагы мәсьәләләр буенча федераль законнар һәм Россия Федерациясе субъектларының шулар нигезендә кабул ителүче законнары һәм башка норматив-хокукый актлары чыгарыла (2 өлеш); Россия Федерациясе субъектларының законнары һәм башка норматив-хокукый актлары Россия Федерациясе карамагындагы мәсьәләләр буенча, шулай ук Россия Федерациясенең һәм аның субъектларының уртак карамагындагы мәсьәләләр буенча кабул ителгән федераль законнарга каршы килә алмый (5 өлеш).

Россия Федерациясе Торак кодексының 2 статьясындагы 2 пункт белән дәүләт хакимияте органнары һәм җирле үзидарә органнары гражданнарның торакка хокукларын гамәлгә ашыру өчен гражданнарның торак шартларын яхшыртуга каралган бюджет акчаларыннан файдаланып, шул исәптән торак урыннар сатып алу яисә төзү өчен билгеләнгән тәртиптә субсидияләр бирү юлы белән дә шартлар тәэмин итүгә вәкаләтлеләр. Бу күрсәтмәне үстерү максатыннан Россия Федерациясе Хөкүмәте 2010 елның 17 декабрендәге 1050 номерлы карары белән 2011—2015 елларга «Торак» федераль максатчан программасын (2015 елның 9 сентябренә кадәр гамәлдә булган редакциясендә), шул исәптән «Яшь гаиләләрне торак белән тәэмин итү» ярдәмче программасын (алга таба — федераль Ярдәмче программа) һәм Яшь гаиләләргә торак алу (төзү) өчен социаль түләүләр бирү һәм алардан файдалану кагыйдәләрен раслады.

Федераль Программаның V бүлеге нигезләмәләре нигезендә әлеге Программаны һәм аның составына керә торган ярдәмче программаларны гамәлгә ашыру белән идарә итү, шул исәптән Россия Федерациясе субъектларының башкарма хакимият органнарының һәм җирле үзидарә органнарының да Россия Федерациясе субъектлары дәрәҗәсендә региональ программалар төзү һәм гамәлгә ашыру, җирле үзидарә органнары дәрәҗәсендә исә — муниципаль программалар төзү һәм гамәлгә ашыру юлы белән катнашуын исәптә тота.

Шулай итеп, дәгъвалана торган норматив хокукый актларны кабул итеп, Татарстан Республикасы Министрлар Кабинеты һәм Казан шәһәре муниципаль берәмлеге Башкарма комитеты федераль законнар, шулай ук Татарстан Республикасы Конституциясенең 102, 103 һәм 118 статьялары нигезендә үзләренә бирелгән вәкаләтләрне законлы рәвештә гамәлгә ашырганнар.

3. Татарстан Республикасы Конституциясе һәркемгә торакка хокукын гарантияли; дәүләт хакимияте органнары һәм җирле үзидарә органнары торак төзелешен хуплыйлар, торакка хокукны гамәлгә ашыру өчен шартлар тудыралар (55 статья). Шундый ук гарантияләр Россия Федерациясе Конституциясенең 40 статьясында да (1 һәм 2 өлешләр) билгеләнгән.

Әлеге конституция нормалары һәркемнең тормыш итүе җитәрлек дәрәҗәдә булу хокукын тану турындагы халыкара хокукый нормаларга тәңгәл киләләр. Бу дәрәҗәне тәэмин итү шартларыннан берсе — торак (1948 елның 10 декабрендәге Кеше хокуклары гомуми декларациясенең 25 статьясы, 1966 елның 16 декабрендәге Икътисади, социаль һәм мәдәни хокуклар турындагы халыкара пактның 11 статьясы). 1996 елның 3 маендагы Европа социаль хартиясендә (яңадан каралганында) шулай ук кирәкле шартлар белән тәэмин итү максаты белән җәмгыятьнең төп күзәнәге буларак гаиләнең бар яктан да үсеш алуы өчен яклар гаилә тормышын икътисади, хокукый һәм социаль яклауга, аерым алганда, социаль һәм гаилә пособиеләре, салым ташламалары, гаиләгә торак бирү, яшь гаиләләргә ярдәм һәм башка шуның кебек чаралар аша ярдәм итүне үз өсләренә алалар, дип каралган (16 статья).

Россия Федерациясе Конституция Суды берничә тапкыр билгеләгәнчә, куелган тәртиптә торак урыннар сатып алуга яисә төзүгә субсидияләр бирү өчен бюджет акчаларыннан файдалануны да кертеп, гражданнарның торакка хокукын гамәлгә ашыру шартларын тәэмин итүгә юнәлтелгән чараларны реализацияләү, торакка мохтаҗ гражданнар категориясен билгеләүне, шулай ук социаль статусын һәм дәүләтнең финанс-икътисади һәм башка мөмкинлекләрен исәпкә алып, аларны торак белән тәэмин итүнең конкрет формаларын, чыганакларын, тәртибен һәм шартларын булдыруны таләп итә. Шул ук вакытта, торак алуга социаль түләүләр бирү таләбе турыдан-туры Россия Федерациясе Конституциясеннән чыкмаганлыктан, аларны алу шартлары компетенцияләре кысаларында законнар чыгаручы һәм (яки) Россия Федерациясе Хөкүмәте тарафыннан билгеләнә (2014 елның 8 июлендәге 21-П номерлы Карар, 2015 елның 15 гыйнварындагы 3-О номерлы Билгеләмә).

3.1. Федераль Программаның үзенең дә, аның составына керә торган федераль Ярдәмче программаның да нигезләмәләрендә аларны гамәлгә ашыруда Россия Федерациясенең барлык субъектларының да катнашуы турында императив таләпләр юк. Яшь гаиләләргә торак алу (төзү) өчен социаль түләүләр бирү өчен Россия Федерациясе субъектларының чыгым йөкләмәләрен бергәләп финанслауга Россия Федерациясе субъектлары бюджетларына федераль бюджеттан субсидияләр бирү кагыйдәләренең (федераль Ярдәмче программага 4 нче кушымта) 3 пунктының «а» һәм «е» пунктчалары, 4.1 һәм 6 пунктлары нигезләмәләре белән үзара бәйле федераль Ярдәмче программаның IV бүлегендәге өченче абзацы эчтәлегеннән чыгып, Россия Федерациясе субъектларының әлеге Ярдәмче программа кысаларында катнашуы аларның берничә мәҗбүри шартны үтәүләрен таләп итә. Шулар исәбенә түбәндәгеләр керә: федераль Ярдәмче программада каралган чараларны Россия Федерациясе субъекты бюджет акчасы хисабына бергәләп финанслау; Россия Федерациясе субъектының дәүләт хакимияте органы тарафыннан яшь гаиләләргә социаль түләүләр бирүне караган яшь гаиләләрне торак белән тәэмин итү региональ программасын кабул итү; Россия Федерациясе субъектының Россия Федерациясе субъектының бюджеты турындагы законында тиешле финанс елында һәм план периодында яшь гаиләләрне торак белән тәэмин итү региональ программасын финанслауга бюджеттан акча бүленүенең булуы.

Күрсәтелгән нигезләмәләрне гамәлгә ашыру кысаларында, шулай ук торак шартларын яхшыртуга дәүләт ярдәме формаларын киңәйтү максаты белән, Татарстан Республикасы Министрлар Кабинеты тарафыннан «2014—2020 елларга Татарстан Республикасы халкын сыйфатлы торак һәм торак-коммуналь хуҗалык хезмәтләре күрсәтү белән тәэмин итү» дәүләт программасы расланган, республика Ярдәмче программасы шуның бер өлеше булып тора. Үз чиратында республика Ярдәмче программасы нигезләмәләрендә аны гамәлгә ашыру өчен сайланган муниципаль берәмлекләрдә яшь гаиләләрне торак белән тәэмин итү муниципаль программаларын кабул итү каралган.

Шул ук вакытта яшь гаиләләргә торак алуга социаль түләүләр бирү үзенең хокукый табигатенә күрә социаль ярдәм күрсәтүнең мәҗбүри чараларына керми һәм нигездә күрсәтелгән гаиләләрнең тормыш дәрәҗәсен күтәрүнең өстәмә бер ысулы сыйфатында чагылыш таба. Мөрәҗәгать итүче аерым нигезләмәләрен дәгъвалый торган республика Ярдәмче программасын, шулай ук аңа нигезләнгән муниципаль Программаны кабул итү үзе үк Татарстан Республикасы Конституциясенең 55 статьясында билгеләнгән гражданнарның торакка конституциячел хокукларын гамәлгә ашыруны тәэмин итүгә юнәлтелгән һәм шулай ук Татарстан Республикасы Конституциясенең гаилә дәүләт яклавында һәм дәүләт гаилә турында кайгырта дигән 38 статьясының беренче һәм өченче өлешләрендәге нигезләмәләргә җавап бирә.

Россия Федерациясе Конституция Судының хокукый позицияләре нигезендә гаиләгә дәүләттән ярдәм күрсәтү аерым әһәмияткә ия һәм, димәк, гаилә институтына Россия Федерациясенең социаль һәм икътисади сәясәте максатына ярашлы, шул исәптән Россиянең күпмилләтле халкын саклау һәм үстерүнең мөһим өлеше буларак туучылар санын арттыруга юнәлдерелгән һәм, яшь гаиләләргә торак мәсьәләсен хәл итүдә ярдәм күрсәтүне, балалы гаиләләргә исә дәүләт ярдәменең өстәмә чараларын күрүне дә исәптә тотып, гражданнарның гаилә мөнәсәбәтләре өлкәсендә хокукларын һәм бурычларын гамәлгә ашыру өчен шартлар тудыру мөмкинлеге бирә торган нәтиҗәле яклау тәэмин итә торган хокукый механизмнар булуын күздә тота. Шул ук вакытта, социаль тәэминатны да кертеп, социаль яклауны Россия Федерациясе һәм аның субъектларының уртак карамагына нисбәт итеп (72 статья, 1 өлешнең «ж» пункты), Россия Федерациясе Конституциясе теге яки бу гражданнар категорияләренә күрсәтелгән мондый яклауның конкрет ысулларын һәм күләмен билгеләми. Бу мәсьәләләрне хәл итү Россия Федерациясе Конституциясенең 38 һәм 39 статьялары белән беркетелгән хокукларны гамәлгә ашыру гарантияләрен билгеләгән чакта гаилә һәм балаларны социаль яклау чараларын сайлавын, аларның дифференциациясе критерийларын, шартларының регламентациясен һәм бирелү тәртибен карауда шактый киң иреккә ия булган закон чыгаручының аерым хокукы; ул шулай ук аларның бирелү формаларын (ысулларын) сайлау һәм үзгәртү хокукына ия (Россия Федерациясе Конституция Судының 2011 елның 15 декабрендәге 28-П номерлы һәм 2012 елның 15 октябрендәге 21-П номерлы карарлары, 2010 елның 9 ноябрендәге 1439-О-О номерлы Билгеләмәсе).

Яшь гаиләләрнең торак шартларын яхшыртуга мохтаҗ һәм түләргә сәләтле булуларын исбатлый торган, шулай ук аларның торак урын алуга яки хосусый торак йорт төзүгә социаль түләү алуга хокук турында шәһадәтнамә алулары өчен яшь гаиләләрнең документларны бирүләре кирәклеге, бер үк вакытта аларның җирле үзидарә органнары тарафыннан яшь гаиләләрне федераль Ярдәмче программада катнашу өчен исәпкә алган чакта тикшерелүефедераль Кагыйдәләрнең нигезләмәләре белән билгеләнә. Шулай, әлеге Кагыйдәләрнең 27 пункты нигезендә әйтелгән шәһадәтнамәне алыр өчен яшь гаилә — тиешле елда социаль түләү алуга дәгъвачы җирле үзидарә органына бүтән документлар белән беррәттән үзенең торак шартларын яхшыртуга мохтаҗ һәм түләргә сәләтле булуын исбатлый торган документларны да җибәрә. Федераль Ярдәмче программада катнашкан яшь гаиләләрне исәптә тотуны оештыру Россия Федерациясе субъектының башкарма хакимият органнарына, шулай ук җирле үзидарә органнарына йөкләнә һәм әлеге программаны гамәлгә ашыруда төп чараларның берсе булып тора. Җирле үзидарә органы тарафыннан планлаштырылган елда социаль түләү алу теләген белдергән федераль Ярдәмче программада катнашучы яшь гаиләләр исемлеген формалаштыру тәртибен һәм шул исемлекнең формасын билгеләү вәкаләтләре федераль Кагыйдәләрнең 21 пункты белән Россия Федерациясе субъектының башкарма хакимият органы компетенциясенә кертелгән.

Мондый тәртип федераль Ярдәмче программаның VI бүлеге нигезләмәләре белән шарт итеп куелган, алар нигезендә әлеге программаны гамәлгә ашыруның һәм аңа дип бүленгән федераль бюджет, Россия Федерациясе субъектлары бюджеты һәм җирле бюджет акчаларыннан файдалануның нәтиҗәлелеге бюджет акчаларыннан файдалануның үтә күренмәле булуы белән, шулай ук социаль түләүләрнең адреслап бирелүе белән тәэмин ителә. Моннан тыш, Россия Федерациясе Бюджет кодексының бюджетларның мөстәкыйльлек принцибын билгеләгән 31 статьясында дәүләт хакимияте органнарының һәм җирле үзидарә органнарының бюджет акчаларыннан файдалануның нәтиҗәлелеген мөстәкыйль рәвештә тәэмин итү хокукы һәм бурычы каралган. Бу принцип Россия Федерациясенең субъектлары бюджетларыннан да торган Россия Федерациясенең бөтен бюджет системасы өчен уртак булганга күрә, республика Ярдәмче программасы кысаларында ул тулысынча Татарстан Республикасының яшь гаиләләргә торак алу (төзү) өчен социаль түләүләр бирү чыгым йөкләмәләренә дә кагыла.

Мондый алым Татарстан Республикасы Министрлар Кабинетына дәгъвалана торган республика Ярдәмче программасына һәм анда расланган республика Кагыйдәләренә федераль Программаны гамәлгә ашыруның һәм бюджет акчаларын куллануның нәтиҗәлелеген тәэмин итүгә юнәлдерелгән нигезләмәләр, алар турыдан-туры федераль Ярдәмче программада каралмаган булсалар да, аңа каршы килмәсәләр һәм федераль Ярдәмче программада катнашучы яшь гаиләләрнең социаль түләүләр алуга хокукларын чикләмәсәләр, кертү хокукын бирә. Россия Федерациясе Конституция Суды билгеләп узганча, Россия Федерациясе Хөкүмәте — иҗтимагый мөнәсәбәтләрнең шушы сферасында норматив хокукый җайга салуны бәяләүнең конституциячел критерийлары булып торган гаделлек һәм тигезлек принципларын бозмыйча, аңа җәмәгать һәм хосусый мәнфәгатьләренең балансын тәэмин итүен йөкләгән Россия Федерациясе Конституциясе таләпләрен үтәп һәм дәүләтнең финанс мөмкинлекләрен һәм башка факторларны исәпкә алып, 2011—2015 елларга «Торак» федераль максатчан программасының «Яшь гаиләләрне торак белән тәэмин итү» ярдәмче программасы кысаларында Россия Федерациясе Конституциясенең 40 һәм 114 статьялары (1 өлешнең «в» һәм «ж» пунктлары) белән аңа йөкләнгән үз карамагындагы вәкаләтләрен гамәлгә ашырып — торак алу (төзү) өчен социаль түләүләр алучылар даирәсен, аның күләмен, бирелү һәм кулланылу шартларын гына түгел, яшь гаиләнең әлеге программада катнашучы булуын тануны кире кагу нигезләрен дә билгеләүгә хокуклы (2014 елның 8 июлендәге 21-П номерлы Карар). Күрсәтелгән хокукый позиция республика дәрәҗәсендә башкарыла торган шушы сферадагы хокукый җайга салуда тулысынча кулланыла ала.

Димәк, Татарстан Республикасы Министрлар Кабинеты һәм Казан шәһәре муниципаль берәмлеге Башкарма комитеты тарафыннан билгеләнгән ел саен уздырыла торган яшь гаиләнең торак шартларын яхшыртуга мохтаҗ һәм түләргә сәләтле булуын тикшерү процедурасы республика Ярдәмче программасын гамәлгә ашыруның нәтиҗәлелеген тәэмин итә торган өстәмә чара һәм федераль Ярдәмче программаның III бүлегендә каралган оештыру чараларының кирәкле бер элементы булып тора. Шул ук вакытта мөрәҗәгать итүче тарафыннан дәгъвалана торган җирле үзидарә органнарының әлеге тикшерүне уздыру турындагы нигезләмәләр исәптә торган барлык яшь гаиләләргә дә кагыла һәм аларны ирекле рәвештә куллану һәм аңлату мөмкинлеге бирмиләр, чөнки тикшерү һәркем өчен бердәй тәртиптә үтә, мондый тикшерү нәтиҗәсендә яшь гаиләләрне исәптән алу нигезләре дә һәркем өчен бертигез.

Бәян ителгәннәрне исәпкә алып, муниципаль Кагыйдәләрнең 22 пунктының беренче һәм икенче абзацлары, шулай ук республика Кагыйдәләренең 21 пунктының беренче һәм икенче абзацлары белән билгеләнгән нигезләмәләр яшь гаиләләр өчен ниндидер нигезсез чикләр куймыйлар, бу категория гражданнарының торак мәсьәләсен хәл итүдә дәүләт ярдәменә хокукларын гамәлгә ашырган чакта хокукый җайга салуда тигезсезлеккә юл куймыйлар һәм аларның социаль түләү алуга субъектив хокукларын бозалар дип санала алмыйлар.

3.2. Федераль Кагыйдәләрнең 6 пунктында федераль Ярдәмче программада катнашучы яшь гаиләләргә таләпләр билгеләнгән. Бу таләпләр: яшь критерийларына туры килү («а» пунктчасы), торак урынга мохтаҗ булу («б» пунктчасы), түләргә сәләтле булу («в» пунктчасы). Федераль Ярдәмче программаның максатлары белән бурычларыннан чыгып һәм аның гамәлдә булу периодындагы финанс-икътисади мөмкинлекләрне исәпкә алып, Россия Федерациясе субъектының башкарма хакимият органы тарафыннан социаль түләү алуга дәгъва итүчеләр исемлегенә кертү вакытында тиешле елда федераль Кагыйдәләрнең яшь гаиләгә карата куелган барлык, шул исәптән түләргә сәләтле булу һәм торак урынга мохтаҗ булу, таләпләренә җавап биргән федераль Ярдәмче программада катнашучы яшь гаиләләргә социаль түләү бирү каралган. Шуның белән бергә федераль Ярдәмче программада катнашучы статусы аны алган яшь гаиләләргә, федераль Кагыйдәләрнең 20 пунктында каралган планлаштырылган елда социаль түләү алуга теләк белдерү хокукыннан тыш, бернинди өстәмә хокук та бирми. Моңа Россия Федерациясе Конституция Суды да күрсәтә, аның хокукый позициясенә күрә, җирле үзидарә органы һәм (яки) башкарма хакимият органы тарафыннан планлаштырылган елда социаль түләү алуга теләк белдергән яшь гаиләне «Яшь гаиләләрне торак белән тәэмин итү» ярдәмче программасында катнашучы яшь гаиләләр исемлегенә (җыелма исемлегенә) кертү мондый яшь гаиләләрнең торак алу (төзү) өчен социаль түләү алуга субъектив хокуклары бар дигәнне белдерми (2015 елның 15 гыйнварындагы 3-О номерлы Билгеләмә).

Шуның белән муниципаль Кагыйдәләрнең 22 пунктының бишенче абзацында, шулай ук республика Кагыйдәләренең 21 пунктының бишенче абзацында каралган нигезләмәләр (яшь гаиләләр фактта федераль Ярдәмче программада катнашучылар исәбеннән шулар нигезендә чыгарыла) федераль Ярдәмче программада катнашучы яшь гаиләне торак урын алу (төзү) өчен социаль түләү алуга хокукыннан нигезсез мәхрүм итүгә юл куя дип карала алмый. Мондый ысул белән исемлектән чыгару өчен яшь гаиләләрнең аларга федераль Кагыйдәләр нигезендә планлаштырылган елда социаль түләү алуга дәгъва итүчеләр исемлегенә кертү яки торак урын алуга яисә хосусый торак йорт төзүгә социаль түләү алуга хокук турында шәһадәтнамә алу өчен куелган шул ук таләпләргә туры килмәве нигез булуы белән раслана.

Моннан тыш, федераль Ярдәмче программада катнашу өчен торак шартларын яхшыртуга мохтаҗ буларак исәптә торучы яшь гаиләне исәптән төшерү мондый гаиләне Россия Федерациясе Торак кодексының 7 һәм 8.1 бүлекләрендә, шулай ук 2007 елның 13 июлендәге 31-ТРЗ номерлы «Татарстан Республикасы дәүләт торак фондыннан һәм муниципаль торак фондыннан социаль наем шартнамәләре буенча гражданнарның аларга торак урыннары бирү хокукларын гамәлгә ашыру турында» һәм 2015 елның 16 мартындагы 13-ТРЗ номерлы «Социаль файдаланудагы торак фондының торак урыннарына наем шартнамәләре буенча гражданнарның торак урыннары алу хокукларын гамәлгә ашыру турында» Татарстан Республикасы законнарында каралган тәртиптә торак урынны социаль наем шартнамәләре буенча алу яки социаль файдаланудагы торак фондының торак урыннарын наем белән алу хокукы формасындагы өстәмә дәүләт ярдәменнән мәхрүм итми.

Шулай итеп, Казан шәһәре муниципаль берәмлеге Башкарма комитетының 2014 елның 9 июнендәге 3094 номерлы карары белән расланган 2014—2015 елларга «Казан шәһәрендә яшь гаиләләрне торак белән тәэмин итү» максатчан программасын гамәлгә ашыру кысаларында яшь гаиләләргә торак алуга социаль түләүләр бирү кагыйдәләренең 22 пунктындагы беренче, икенче һәм бишенче абзацларының, шулай ук Татарстан Республикасы Министрлар Кабинетының 2014 елның 30 апрелендәге 289 номерлы карары белән расланган «2014—2020 елларга Татарстан Республикасы халкын сыйфатлы торак һәм торак-коммуналь хуҗалык хезмәтләре белән тәэмин итү» дәүләт программасының «2014—2015 елларга Татарстан Республикасында яшь гаиләләрне торак белән тәэмин итү» ярдәмче программасын гамәлгә ашыру кысаларында яшь гаиләләргә торак алуга социаль түләүләр бирү кагыйдәләренең 21 пунктындагы беренче, икенче һәм бишенче абзацларының дәгъва белдерелә торган хокукый нигезләмәләре мөрәҗәгать итүченең конституциячел хокукларын юкка чыгармыйлар, киметмиләр һәм башка бер төрле бозмыйлар һәм шуның белән Татарстан Республикасы Конституциясенең 2, 13, 38 (беренче һәм өченче өлешләр), 55, 58 (икенче өлеш) һәм 60 статьяларына каршы килмиләр.

Бәян ителгәннәр нигезендә, «Татарстан Республикасы Конституция суды турында» Татарстан Республикасы Законының 6, 63 статьяларына, 66 статьясының беренче һәм икенче өлешләренә, 68, 69, 71 һәм 73 статьяларына, 104 статьясының беренче өлешендәге 1 пунктына таянып, Татарстан Республикасы Конституция суды

**карар чыгарды:**

1. Казан шәһәре муниципаль берәмлеге Башкарма комитетының 2014 елның 9 июнендәге 3094 номерлы карары белән расланган 2014—2015 елларга «Казан шәһәрендә яшь гаиләләрне торак белән тәэмин итү» максатчан программасын гамәлгә ашыру кысаларында яшь гаиләләргә торак алуга социаль түләүләр бирү кагыйдәләренең 22 пунктындагы беренче, икенче һәм бишенче абзацларын, шулай ук Татарстан Республикасы Министрлар Кабинетының 2014 елның 30 апрелендәге 289 номерлы карары белән расланган «2014—2020 елларга Татарстан Республикасы халкын сыйфатлы торак һәм торак-коммуналь хуҗалык хезмәтләре белән тәэмин итү» дәүләт программасының «2014—2015 елларга Татарстан Республикасында яшь гаиләләрне торак белән тәэмин итү» ярдәмче программасын гамәлгә ашыру кысаларында яшь гаиләләргә торак алуга социаль түләүләр бирү кагыйдәләренең 21 пунктындагы беренче, икенче һәм бишенче абзацларын Татарстан Республикасы Конституциясенә туры килә дип танырга.

2. Әлеге Карар катгый, шикаятькә дучар ителә алмый, игълан ителү белән үз көченә керә, турыдан-туры гамәлдә була һәм башка органнар һәм вазыйфаи затлар тарафыннан раслануны таләп итми.

3. «Татарстан Республикасы Конституция суды турында» Татарстан Республикасы Законының 72 статьясы буенча бу Карар «Ватаным Татарстан» һәм «Республика Татарстан» газеталарында кичекмәстән басылып чыгарга тиеш. Карар шулай ук «Татарстан Республикасы Конституция суды хәбәрләре»ндә басылып чыгарга тиеш.

**№ 64-П Татарстан Республикасы**

**Конституция суды**